
+*eDs*lyd*lyd*lyd*lyd*ufy*DuC*nsn*DuC*hty*zfE*-
+*ftw*vBD*BAl*gbD*Eas*BaD*kvr*dwj*psy*CBc*onA*-
+*ftA*Bnx*ruy*afy*yuc*uDq*khx*woB*kFu*wFE*uws*-
+*xjq*tFz*pBy*xbm*cty*bke*vjt*gkb*jgg*bbj*uzq*-

	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	STRUČNO POVJERENSTVO ZA PROVEDBU
POSTUPKA JEDNOSTAVNE NABAVE



KLASA: 406-03/26-02/26 
URBROJ: 2140-5-03-26-3
Pregrada, 29. srpnja 2026.


I. IZMJENE POZIVA NA DOSTAVU PONUDE

U Pozivu na dostavu ponude za predmet nabave „Konstrukcijska i građevinska sanacija žitnice dvorca Bežanec“ (KLASA: 406-03/26-02/26, URBROJ: 2140-5-02-26-2, u daljnjem tekstu: Poziv), evidencijski broj nabave: 44/2026, koji je objavljen dana 21. srpnja 2026. godine na službenoj mrežnoj stranici Grada Pregrade, mijenja se Točka 2.4.2. Uvjeti stručne sposobnosti, koja sada glasi: 

Svaki ponuditelj mora dokazati da je u godini (2026.) u kojoj je započeo postupak nabave i tijekom tri godine (2025., 2024., 2023.) koje prethode toj godini uredno izvršio minimalno jednu, a maksimalno tri usluge iste ili slične predmetu nabave. Kao usluge iste ili slične predmetu nabave smatraju se radovi usporedive vrste, opsega i složenosti, neovisno o tome jesu li izvedeni na kulturnim dobrima ili na drugim građevinama. Ukupna vrijednost usluga iste ili slične predmetu nabave mora biti veća ili jednaka procijenjenoj vrijednosti nabave. Sposobnost iz ove točke dokazuje se Popisom izvršenih radova izvedenih u godini (2026.) u kojoj je započeo postupak nabave i tijekom tri godine (2025., 2024., 2023.) koje prethode toj godini, uz navođenje vrijednosti radova, datuma izvršenja, naziva druge ugovorne strane te kratkog opisa izvedenih radova iz kojeg je vidljivo da su radovi iste ili slične vrste, opsega i složenosti kao predmet nabave.

Ostale odredbe

Radi donošenja I. Izmjena Poziva, rok za dostavu ponuda produljuje se do 3. kolovoza 2026. do 13:00 sati. 

Mjesto, vrijeme i datum otvaranje ponuda te način otvaranja ponuda: Grad Pregrada, Pregrada, Ulica Josipa Karla Tuškana 2, I. kat, soba 20, dana 3. kolovoza 2026 u 13:00 sati. 
Otvaranje ponuda nije javno.

Sve ostale odredbe Poziva ostaju neizmijenjene i na snazi.

Ove I. Izmjene Poziva sastavni su dio Poziva te će se objaviti na isti način kao i osnovni Poziv.


OBRAZLOŽENJE I. IZMJENA POZIVA NA DOSTAVU PONUDA

Naručitelj je, nakon objave Poziva, preispitao uvjete stručne sposobnosti propisane dokumentacijom postupka jednostavne nabave, vodeći računa o temeljnim načelima javne nabave, osobito načelu tržišnog natjecanja, jednakog tretmana gospodarskih subjekata, zabrane diskriminacije i razmjernosti.

Utvrđeno je da je prvotno propisani uvjet, prema kojem su se kao odgovarajuće reference priznavali isključivo radovi izvedeni na kulturnim dobrima, restriktivniji od onoga što je nužno za dokazivanje sposobnosti gospodarskih subjekata za uredno izvršenje ugovora.

Predmet ove nabave odnosi se na izvođenje mjera hitne sanacije gospodarske zgrade (žitnice) dvorca Bežanec. Svrha zahvata je spriječiti daljnje propadanje građevine, osigurati njezinu stabilnost te ukloniti neposredne rizike od nastanka dodatnih oštećenja. Nije riječ o izvođenju cjelovite konzervatorsko-restauratorske obnove niti o radovima koji uključuju složene restauratorske zahvate na zaštićenim elementima kulturnog dobra.

Iz navedenog razloga, za uredno izvršenje ugovora važno je da gospodarski subjekt raspolaže iskustvom u izvođenju građevinskih radova iste ili slične vrste, opsega, tehnologije izvođenja i složenosti.

Naručitelj pritom nije odustao od zahtjeva za dokazivanjem stručne sposobnosti ponuditelja. Naprotiv, i dalje zahtijeva dokaz o uspješno izvedenim radovima odgovarajuće vrijednosti, vrste i složenosti, čime se osigurava da će ugovor biti povjeren gospodarskom subjektu koji raspolaže potrebnim iskustvom. Izmjenom se samo uklanja ograničenje prema kojem su reference morale biti isključivo na kulturnim dobrima, budući da takvo ograničenje u konkretnom predmetu nabave nije nužno niti razmjerno.

Naručitelj stoga ocjenjuje da je izmjena uvjeta stručne sposobnosti razmjerna predmetu nabave te da istodobno osigurava dovoljno visoku razinu zaštite interesa naručitelja i provedbu temeljnih načela javne nabave. Predmetna izmjena ne mijenja predmet nabave, tehničke specifikacije, procijenjenu vrijednost nabave niti kriterij za odabir ponude, već isključivo omogućuje širem krugu gospodarskih subjekata dokazivanje njihove sposobnosti.

Slijedom navedenoga, donose se I. Izmjene Poziva.



STRUČNO POVJERENSTVO 
ZA PROVEDBU POSTUPKA 
JEDNOSTAVNE NABAVE

